*Projekts*

LATVIJAS REPUBLIKAS MINISTRU KABINETS

2015.gada Rīkojums Nr.

Rīgā (prot.Nr. § )

**Par apropriācijas pārdali Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanas uzsākšanai**

1. Lai nodrošinātu programmas „Kultūras un sporta kvartāla izveide Grīziņkalna apkaimē” īstenošanas uzsākšanai nepieciešamo sagatavošanās darbu finansēšanu un piešķirtu valsts budžeta līdzekļus Valsts sabiedrībai ar ierobežotu atbildību „Kultūras un sporta centrs „Daugavas stadions””, atbalstīt apropriācijas pārdali 199 850 *euro* apmērā Izglītības un zinātnes ministrijas 2015.gada apakšprogrammai 09.04.00 „Sporta būves” no šādām Izglītības un zinātnes ministrijas budžeta apakšprogrammām:

1.1. no budžeta apakšprogrammas 42.03.00 „Skolu jaunatnes dziesmu un deju svētki” 90 000 *euro* apmērā;

1.2. no budžeta apakšprogrammas 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” 109 850 *euro* apmērā.

2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

4. Izglītības un zinātnes ministrijai nodrošināt budžeta apakšprogrammās 42.03.00 „Skolu jaunatnes dziesmu un deju svētki” un 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” plānoto pamatfunkciju īstenošanu valsts budžeta līdzekļu ietvaros, neveidojot maksājumu parādus.

5. Šā rīkojuma 1.punktā minēto finanšu atbalstu Valsts sabiedrībai ar ierobežotu atbildību „Kultūras un sporta centrs „Daugavas stadions”” 199 850 *euro* apmērā sniedz saskaņā ar Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

6. Noteikt, ka normatīvajos aktos par *de minimis* atbalsta piešķiršanu un uzskaiti atbalsta sniedzējam noteiktās funkcijas veic Izglītības un zinātnes ministrija.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāre Līga Lejiņa

30.10.2015. 15:50

349

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv